****

|  |
| --- |
| **«Αγορά Υπηρεσιών από Εγγεγραμμένους Ψυχολόγους για τις Συμβουλευτικές Υπηρεσίες ΠΡΟΤΑΣΗ»**  Αριθμός Διαγωνισμού: α/α 06/2016 |

**(Προϋπολογισμός Σύμβασης: €100 000.00)**

**ΕΓΓΡΑΦΑ ΔΙΑΓΩΝΙΣΜΟΥ**

**Για υπηρεσίες του παραρτήματος ΙΙΒ του Νόμου Ν12(ι)2006**

**Λευκωσία**

**Φεβρουάριος 2016**

**ΠΙΝΑΚΑΣ ΠΕΡΙΕΧΟΜΕΝΩΝ**

|  |  |
| --- | --- |
| ΜΕΡΟΣ Α |  |
| ΑΝΤΙΚΕΙΜΕΝΟ ΚΑΙ ΓΕΝΙΚΟΙ ΟΡΟΙ ΔΙΑΓΩΝΙΣΜΟΥ | **4** |
| 1. ΕΙΣΑΓΩΓΗ | **4** |
| 1. ΣΤΟΙΧΕΙΑ ΔΙΑΓΩΝΙΣΜΟΥ | **4** |
| 1. ΠΡΟΣΤΑΣΙΑ ΥΠΟΨΗΦΙΩΝ | **5** |
| 1. ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ | **5** |
| 4.1 Αντικείμενο | **5** |
| 4.2 Τόπος και χρόνος εκτέλεσης του Αντικειμένου της Σύμβασης | **6** |
| 4.3 Έναρξη και Διάρκεια Εκτέλεσης του Αντικειμένου της Σύμβασης | **6** |
| 1. ΔΙΚΑΙΩΜΑ ΣΥΜΜΕΤΟΧΗΣ | **6** |
| 1. ΠΡΟΫΠΟΛΟΓΙΣΜΟΣ ΔΑΠΑΝΗΣ | **6** |
| 1. ΔΙΚΑΙΩΜΑ ΠΡΟΑΙΡΕΣΗΣ | **7** |
| 1. ΑΜΟΙΒΗ | **7** |
| 1. ΚΡΙΤΗΡΙΟ ΑΝΑΘΕΣΗΣ | **7** |
| 1. ΤΡΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΤΗΣ ΑΙΤΗΣΗΣ | **8** |
| 1. ΕΛΕΓΧΟΣ ΕΓΚΥΡΟΤΗΤΑΣ | **9** |
| 11.1 Άνοιγμα Φακέλων | **9** |
| 11.2 Έλεγχος προϋποθέσεων συμμετοχής | **9** |
| 1. ΑΞΙΟΛΟΓΗΣΗ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ | **9** |
| 1. ΑΝΑΡΤΗΣΗ ΑΠΟΤΕΛΕΣΜΑΤΩΝ / ΕΝΣΤΑΣΕΙΣ | **10** |
| 1. ΔΙΚΑΙΩΜΑ ΠΡΟΣΦΥΓΗΣ | **11** |
| 1. ΟΛΟΚΛΗΡΩΣΗ ΔΙΑΔΙΚΑΣΙΑΣ ΑΝΑΘΕΣΗΣ | **11** |
| 1. ΑΚΥΡΩΣΗ ΔΙΑΓΩΝΙΣΜΟΥ | **12** |
| 1. ΚΑΤΑΡΤΗΣΗ ΚΑΙ ΥΠΟΓΡΑΦΗ ΤΗΣ ΣΥΜΒΑΣΗΣ | **13** |
| 1. ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ | **14** |
| ΜΕΡΟΣ Β |  |
| ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ | **15** |
| 1. ΑΝΑΛΥΤΙΚΗ ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ | **15** |
| 1. ΤΟΠΟΣ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ | **16** |
| 1. ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ | **16** |
| 1. ΜΗΤΡΩΑ ΚΑΙ ΑΝΑΛΥΤΙΚΑ ΚΡΙΤΗΡΙΑ ΑΞΙΟΛΟΓΗΣΗΣ | **19** |
| 4.1 Μητρώα | **19** |
| 4.2 Έλεγχος και Αξιολόγηση Αιτήσεων | **19** |
| 4.3 Αναλυτικά κριτήρια αξιολόγησης | **19** |
| 1. ΔΙΑΔΙΚΑΣΙΑ ΑΝΑΘΕΣΗΣ | **21** |
| 1. ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΑΝΑΔΟΧΩΝ | **21** |
| ΜΕΡΟΣ Γ |  |
| ΣΥΜΦΩΝΙΑ | **23** |
| ΑΡΘΡΟ 1: Δομή της Σύμβασης | **23** |
| ΑΡΘΡΟ 2: Αντικείμενο | **23** |
| ΑΡΘΡΟ 3: Έναρξη και Διάρκεια εκτέλεσης του αντικειμένου της Σύμβασης | **24** |
| ΑΡΘΡΟ 4: Εξουσιοδοτημένοι αντιπρόσωποι – Ειδοποιήσεις | **24** |
| ΑΡΘΡΟ 5: Εκχώρηση | **24** |
| ΑΡΘΡΟ 6: Ειδικές υποχρεώσεις της Αναθέτουσας Αρχής | **25** |
| ΑΡΘΡΟ 7: Ειδικές υποχρεώσεις του Αναδόχου – Τήρηση Εμπιστευτικότητας | **25** |
| ΑΡΘΡΟ 8: Κυριότητα | **25** |
| ΑΡΘΡΟ 9: Αμοιβή του Αναδόχου | **26** |
| ΑΡΘΡΟ 10: Τρόπος πληρωμής | **26** |
| ΑΡΘΡΟ 11: Παρακολούθηση και έλεγχος εκτέλεσης της Σύμβασης | **27** |
| ΑΡΘΡΟ 12: Τερματισμός της Σύμβασης – Διακανονισμός Διαφορών | **27** |
| ΑΡΘΡΟ 13: Εφαρμοστέο Δίκαιο | **28** |
| ΑΡΘΡΟ 14: Τροποποιήσεις | **28** |
| ΠΑΡΑΡΤΗΜΑ |  |
| Έντυπο Εκδήλωσης Ενδιαφέροντος | **31** |

**ΜΕΡΟΣ Α: ΑΝΤΙΚΕΙΜΕΝΟ ΚΑΙ ΓΕΝΙΚΟΙ ΟΡΟΙ ΔΙΑΓΩΝΙΣΜΟΥ**

1. **ΕΙΣΑΓΩΓΗ**

Ο Οργανισμός Νεολαίας Κύπρου διενεργεί διαγωνισμό για την Αγορά Υπηρεσιών από Εγγεγραμμένους Ψυχολόγους (ειδικότητες Κλινικής ή/και Συμβουλευτικής ή/και Σχολικής Ψυχολογίας) για παροχή υπηρεσιών στο πρόγραμμα Συμβουλευτικές Υπηρεσίες ΠΡΟΤΑΣΗ. Κριτήριο ανάθεσης θα είναι η σειρά κατάταξης σε μητρώα που θα δημιουργηθούν με βάση τους *Όρους και Προϋποθέσεις* που περιλαμβάνονται στα παρόντα Έγγραφα Διαγωνισμού.

1. **ΣΤΟΙΧΕΙΑ ΔΙΑΓΩΝΙΣΜΟΥ**
   1. Αντικείμενο του Διαγωνισμού είναι η αγορά υπηρεσιών από εγγεγραμμένους Ψυχολόγους για παροχή υπηρεσιών Συμβουλευτικής και Ψυχολογικής Στήριξης στις Σ.Υ. ΠΡΟΤΑΣΗ, του Οργανισμού Νεολαίας Κύπρου για την περίοδο 28/03/2016 – 27/03/2018 (24 μήνες).
   2. Αναθέτουσα Αρχή της Σύμβασης είναι ο Οργανισμός Νεολαίας Κύπρου (ΟΝΕΚ) που εδρεύει στη Λευκωσία στη διεύθυνση **Λεωφόρος Αθαλάσσας 104, 2024 Λευκωσία.**
   3. Αρμόδιο πρόσωπο της Αναθέτουσας Αρχής για τον παρόντα διαγωνισμό είναι η κα Ελισάβετ Παύλου Παπαγιάννη (Λειτουργός Νεολαίας – αρμόδια για το πρόγραμμα Σ.Υ. ΠΡΟΤΑΣΗ). Τηλέφωνο επικοινωνίας: 25443078 (ώρες 08:00 – 15:30).
   4. Το αντικείμενο της Σύμβασης αφορά υπηρεσίες του Παραρτήματος ΙΙΒ του περί Συντονισμού των Διαδικασιών Σύναψης Δημοσίων Συμβάσεων, Προμηθειών, Έργων και Υπηρεσιών για συναφή θέματα Νόμου του 2006 – 2010 (Ν12(ι)/2006), αναφορικά με τις οποίες η εφαρμογή του Νόμου περιορίζεται στις Διατάξεις του άρθρου 25 που προνοεί για την ετοιμασία τεχνικών προδιαγραφών.
   5. Οι υπηρεσίες του πιο πάνω ΠΑΡΑΡΤΗΜΑΤΟΣ, σύμφωνα με την Εγκύκλιο της Αρμόδιας Αρχής Δημοσίων Συμβάσεων, με αρ. ΓΛ/ΑΑΔΣ 24ΣΤ, ημερομηνίας 08/03/2006, θεωρούνται εξειδικευμένες υπηρεσίες, με ιδιαίτερα χαρακτηριστικά, έτσι που η εξασφάλισή τους να μην μπορεί να γίνει με την εφαρμογή της συνήθους διαδικασίας, δεδομένου ότι τηρούνται οι αρχές της ίσης μεταχείρισης των οικονομικών φορέων, της διαφάνειας και της μη διάκρισης λόγω ιθαγένειας.
   6. Ως εκ τούτου και βάσει των προνοιών της πιο πάνω αναφερόμενης εγκυκλίου, ο Οργανισμός Νεολαίας Κύπρου, ως Αναθέτουσα Αρχή, καθορίζει τη διαδικασία που θα ακολουθήσει για την σύναψη συμβάσεων του παρόντος διαγωνισμού, βάσει των αρχών της χρηστής διοίκησης και της καλύτερης διαχείρισης των πόρων του δημοσίου. Νοείται ότι ο ΟΝΕΚ, ως Αναθέτουσα Αρχή, καταβάλλει κάθε δυνατή προσπάθεια ούτως ώστε η πιο κάτω διαδικασία σε όλα τα στάδιά της, να συνάδει με τις πρόνοιες του «περί των Γενικών Αρχών του Διοικητικού Δικαίου Νόμο του 1999» (Ν158(Ι)/1999), όπως τυχόν έχει τροποποιηθεί και ισχύει.
2. **ΠΡΟΣΤΑΣΙΑ ΥΠΟΨΗΦΙΩΝ**
   1. Κάθε υποψήφιος ο οποίος έχει ή είχε συμφέρον να του ανατεθεί η Σύμβαση και ο οποίος υπέστη ή ενδέχεται να υποστεί ζημία από πράξη ή απόφαση της Αναθέτουσας Αρχής που προηγείται της σύναψης της Σύμβασης και για την οποία εικάζεται ότι παραβιάζει οποιαδήποτε διάταξη του ισχύοντας δικαίου, έχει δικαίωμα να προσφύγει στην Αναθεωρητική Αρχή Προσφορών, σύμφωνα με τις διατάξεις του περί των Διαδικασιών Προσφυγής στον Τομέα της Σύναψης των Δημοσίων Συμβάσεων Νόμου του 2010 (Ν.104(Ι)/2010).
   2. Για την άσκηση προσφυγής στη Αναθεωρητική Αρχή Προσφορών, ο ενδιαφερόμενος καταβάλλει τέλος που δεν είναι επιστρεπτέο και το οποίο κατατίθεται στο Γενικό Κυβερνητικό Λογαριασμό. Περισσότερες σχετικές πληροφορίες περιλαμβάνονται στην ιστοσελίδα [**www.tra.gov.cy**](http://www.tra.gov.cy)
   3. Για τον τρόπο και τη διαδικασία άσκησης προσφυγής, τον τρόπο εξέτασής της και τη διαδικασία έκδοσης των σχετικών αποφάσεων, ισχύουν οι πρόνοιες του περί των Διαδικασιών Προσφυγής στον Τομέα της Σύναψης των Δημοσίων Συμβάσεων Νόμου του 2010 (Ν.104(Ι)/2010).
3. **ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**4.1 ΑΝΤΙΚΕΙΜΕΝΟ**

1. Το αντικείμενο της Σύμβασης αποτελεί η Αγορά Υπηρεσιών από Εγγεγραμμένους Ψυχολόγους (στις ειδικότητες της Κλινικής ή/και της Συμβουλευτικής ή/και της Σχολικής Ψυχολογίας), στο πρόγραμμα Σ.Υ. ΠΡΟΤΑΣΗ του ΟΝΕΚ για την περίοδο Μαρτίου 2016 – Μαρτίου 2018. Οι ημερομηνίες έναρξης και λήξης των Συμβάσεων ενδέχεται να αλλάξουν, διατηρώντας όμως σταθερή τη συνολική διάρκεια των 24 μηνών.

2. Αναλυτικότερη περιγραφή των υπηρεσιών που αποτελούν το Αντικείμενο της Σύμβασης, παρατίθεται στο **ΜΕΡΟΣ Β** (ΕΙΔΚΟΙ ΟΡΟΙ ΔΙΑΓΩΝΙΣΜΟΥ) του παρόντος εγγράφου.

**4.2 Τόπος και χρόνος εκτέλεσης του Αντικειμένου της Σύμβασης**

1. Τόπος εκτέλεσης του Αντικειμένου της Σύμβασης είναι τα γραφεία των Σ.Υ. ΠΡΟΤΑΣΗ τα οποία συστεγάζονται με άλλα προγράμματα του ΟΝΕΚ και τα οποία βρίσκονται:

* Στη Λευκωσία: οδός Τομπάζη 14, 1055 Λυκαβηττός.
* Στη Λεμεσό: 1ος Δρόμος αρ. 3, 4159 Κάτω Πολεμίδια
* Στην Πάφο: γωνία Αποστόλου Παύλου & Γλάδστωνος, 8046 Πάφος
* Στη Λάρνακα: Λεωφόρος Γρηγόρη Αυξεντίου 17, Πλατεία Ακροπόλης, 6021 Λάρνακα.
* Στην Αμμόχωστο (ελεύθερη περιοχή): ο χώρος θα καθοριστεί αργότερα

Σημειώνεται ότι κάθε ανάδοχος καλείται να προσφέρει τις υπηρεσίες του σε **ένα σύμπλεγμα επαρχιών** ως ακολούθως: σύμπλεγμα Λευκωσίας – Λάρνακας – (ελεύθερης περιοχής) Αμμοχώστου **ή** σύμπλεγμα Λεμεσού – Πάφου.

2. Χρόνος εκτέλεσης θα είναι η περίοδος 28/03/2016 – 27/03/2018. Οι ημερομηνίες ενδέχεται να τροποποιηθούν **πριν την υπογραφή Σύμβασης**, διατηρώντας όμως τη συνολική διάρκεια της Σύμβασης στους 24 μήνες.

**4.3 Έναρξη και Διάρκεια Εκτέλεσης του Αντικειμένου της Σύμβασης**

1. Η διάρκεια εκτέλεσης του Αντικειμένου της σύμβασης ορίζεται το χρονικό διάστημα από την έναρξη παροχής υπηρεσιών από τον Ανάδοχο και η οποία ορίζεται η 28η Μαρτίου 2016, μέχρι και την ημερομηνία εκπλήρωσης της τελευταίας υποχρέωσής του, νοουμένου ότι αυτή δεν ξεπερνά το χρονικό όριο της 27ης Μαρτίου 2018, εκτός εάν η Αναθέτουσα Αρχή κρίνει ότι η σύμβαση επιβάλλεται να τερματισθεί ενωρίτερα.

2. Νοείται ότι αναλόγως των αναγκών που θα προκύψουν κατά την υλοποίηση του προγράμματος και του ύψους των διαθέσιμων πιστώσεων, η Αναθέτουσα Αρχή διατηρεί το δικαίωμα να διαφοροποιήσει τη διάρκεια της Σύμβασης.

**5. ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής στον παρόντα διαγωνισμό έχουν φυσικά πρόσωπα, πολίτες της Κυπριακής Δημοκρατίας ή άλλου κράτους μέλους της Ευρωπαϊκής Ένωσης, οι οποίοι είναι νόμιμα εγκατεστημένοι στην Κύπρο και πληρούν τα κριτήρια και τις προϋποθέσεις που καθορίζονται στο ΜΕΡΟΣ Β (Ειδικοί Όροι Διαγωνισμού) της παρούσας προκήρυξης.

**6. ΠΡΟΫΠΟΛΟΓΙΣΜΟΣ ΔΑΠΑΝΗΣ**

1. Η συνολική προϋπολογισθείσα δαπάνη του Προγράμματος Σ.Υ. ΠΡΟΤΑΣΗ, ανέρχεται στο ύψος των €100 000,00 (εκατό χιλιάδες ευρώ). Η εκταμίευση οποιουδήποτε ποσού, προϋποθέτει την εξασφάλιση των αναγκαίων πιστώσεων και την έγκρισή τους από το Υπουργικό Συμβούλιο και την Βουλή και τη λήψη σχετικής απόφασης από το ΔΣ του ΟΝΕΚ.

**7. ΔΙΚΑΙΩΜΑ ΠΡΟΑΙΡΕΣΗΣ**

Η διάρκεια της Σύμβασης είναι 24 μήνες, με δικαίωμα προαίρεσης μέχρι **15%.** Το δικαίωμα προαίρεσης αξιοποιείται μόνο κατόπιν λήψης σχετικής απόφασης από το ΔΣ του ΟΝΕΚ και εφ’ όσον υπάρχει διαπιστωμένη ανάγκη χρήσης του.

**8. ΑΜΟΙΒΗ**

1. Το ύψος της αμοιβής για τις υπηρεσίες που περιλαμβάνει η Σύμβαση, ανέρχεται στα **€25,00 (είκοσι πέντε ευρώ)** ανά ώρα συνεδρίας. Ο υπολογισμός των ωρών συνεδρίας γίνεται ως εξής: ατομικές συναντήσεις 1 ώρα συνεδρίας, για συναντήσεις με ζεύγη και οικογένειες (3 ατόμων) 1 ½ ώρα συνεδρίας και για συναντήσεις με ομάδες και οικογένειες (4+ άτομα) 2 ώρες συνεδρίας.

2. Ο μέγιστος αριθμός ωρών παροχής υπηρεσιών ανά ανάδοχο καθορίζεται ως ακολούθως: για το Σύμπλεγμα επαρχιών Λεμεσού – Πάφου οι 40 ώρες / μήνα και για το Σύμπλεγμα Λευκωσίας – Λάρνακας – Αμμοχώστου οι 45 ώρες / μήνα, για κάθε ανάδοχο.

3. Τον Αύγουστο η υπηρεσία λειτουργεί μόνο 15 ημέρες, ως εκ τούτου ο μέγιστος αριθμός ωρών παροχής υπηρεσιών ανά ανάδοχο, προσαρμόζεται ώστε να είναι ο μισός σε σχέση με τους υπόλοιπους μήνες. Κατά συνέπεια γίνεται και η ανάλογη προσαρμογή στην αμοιβή.

**9. ΚΡΙΤΗΡΙΟ ΑΝΑΘΕΣΗΣ**

1. Συμβάσεις θα ανατεθούν σε 4 φυσικά πρόσωπα (2 για κάθε Σύμπλεγμα επαρχιών).

2. Κριτήριο ανάθεσης της Σύμβασης θα είναι η σειρά κατάταξης των υποψηφίων στα τελικά μητρώα που θα δημιουργηθούν ανά σύμπλεγμα επαρχιών, μετά την αξιολόγηση των αιτήσεων που θα υποβληθούν, με βάση τα κριτήρια που καθορίζονται στο ΜΕΡΟΣ Β (ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ) και τις προτιμήσεις που θα δηλώσουν οι υποψήφιοι, αναφορικά με το σύμπλεγμα επαρχιών στο οποίο επιθυμούν να προσφέρουν τις υπηρεσίες τους. Σε περίπτωση ισοβαθμίας στο ίδιο μητρώο, η σειρά κατάταξης μεταξύ των ισοβαθμούντων υποψηφίων θα καθορίζεται με κλήρωση.

3. Κάθε ενδιαφερόμενος μπορεί να υποβάλει μόνο μια αίτηση για κάθε σύμπλεγμα επαρχιών. Ο μέγιστος αριθμός συμβάσεων που μπορεί να κατακυρωθεί σε ένα ανάδοχο είναι μια (για ένα μόνο σύμπλεγμα επαρχιών).

**10. ΤΡΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΤΗΣ ΑΙΤΗΣΗΣ**

1. Οι ενδιαφερόμενοι πρέπει να υποβάλουν την Αίτηση Εκδήλωσης Ενδιαφέροντός τους, το αργότερο μέχρι την Παρασκευή 18/03/2016 και ώρα 12:00 (μεσημέρι). Καμιά αίτηση δεν γίνεται αποδεκτή μετά τον προαναφερόμενο χρόνο υποβολής εκδηλώσεων ενδιαφέροντος.

Νοείται ότι οι ενδιαφερόμενοι θα πρέπει να υποβάλουν κατάλληλα συμπληρωμένο το Έντυπο 1 ***«Εκδήλωση ενδιαφέροντος για την αγορά υπηρεσιών από εγγεγραμμένους Ψυχολόγους για παροχή υπηρεσιών στις Σ.Υ. ΠΡΟΤΑΣΗ»,*** μαζί με αντίγραφα όλων των σχετικών πιστοποιητικών (βλ. Παράρτημα 1 – έντυπο 3).

2. η Εκδήλωση ενδιαφέροντος (αίτηση) υποβάλλεται απευθείας στο Κιβώτιο Προσφορών της Αναθέτουσας Αρχής στη διεύθυνση: Λεωφόρος Αθαλάσσας 104, 2024 Λευκωσία (4ος όροφος).

3. Στο εξωτερικό μέρος του φακέλου κάθε Εκδήλωσης Ενδιαφέροντος πρέπει να αναγράφονται ευκρινώς:

1. Η φράση «ΕΚΔΗΛΩΣΗ ΕΝΔΙΑΦΕΡΟΝΤΟΣ» (με κεφαλαία γράμματα)
2. Ο πλήρη τίτλος της Αναθέτουσας Αρχής
3. Ο αριθμός διαγωνισμού (a/a 06/2016)
4. Ο τίτλος του διαγωνισμού
5. Η ημερομηνία λήξης της προθεσμίας υποβολής της Εκδήλωσης Ενδιαφέροντος (αίτησης)
6. Τα στοιχεία του αποστολέα
7. Σύμπλεγμα επαρχιών για το οποίο υποβάλλεται η αίτηση

4. Δεν λαμβάνονται υπόψη και θεωρούνται εκπρόθεσμες, Εκδηλώσεις Ενδιαφέροντος (αιτήσεις) που υποβλήθηκαν στο Κιβώτιο Προσφορών μετά την καθορισμένη ημερομηνία και ώρα. Επίσης, δεν λαμβάνονται υπόψη Εκδηλώσεις Ενδιαφέροντος που θα υποβληθούν με οποιονδήποτε άλλο τρόπο πέραν της απευθείας υποβολής στο Κιβώτιο Προσφορών, με τον τρόπο που περιγράφεται πιο πάνω.

5. Η υποβολή Εκδήλωσης Ενδιαφέροντος με τον αποδεκτό τρόπο είναι αποκλειστική ευθύνη κάθε ενδιαφερόμενου.

6. Η Εκδήλωση Ενδιαφέροντος για να γίνει αποδεκτή θα πρέπει να έχει συνταχθεί στην Ελληνική Γλώσσα και δεν πρέπει να φέρει παράτυπες διορθώσεις (σβησίματα, διαγραφές, προσθήκες κλπ). Αν υπάρχουν διορθώσεις, προσθήκες κλπ, θα πρέπει να είναι μονογραμμένες από τον ενδιαφερόμενο.

**11. ΕΛΕΓΧΟΣ ΕΓΚΥΡΟΤΗΤΑΣ**

**11.1 Άνοιγμα Φακέλων**

Το άνοιγμα των φακέλων των αιτήσεων Εκδήλωσης Ενδιαφέροντος που έχουν υποβληθεί έγκαιρα και με την ενδεδειγμένη διαδικασία, γίνεται από εξουσιοδοτημένους Λειτουργούς του ΟΝΕΚ. Με την έναρξη της διαδικασίας, ανοίγεται ο φάκελος και οι Εκδηλώσεις Ενδιαφέροντος σφραγίζονται (ημερομηνία) και υπογράφονται.

**11.2 Έλεγχος προϋποθέσεων συμμετοχής**

1. ο έλεγχος των αιτήσεων Εκδήλωσης Ενδιαφέροντος θα γίνεται από Αρμόδια Επιτροπή Αξιολόγησης της Αναθέτουσας Αρχής, η οποία θα συσταθεί με βάση τους κανονισμούς περί του Συντονισμού των Διαδικασιών Σύναψης Δημοσίων Συμβάσεων Προμηθειών, Έργων και Υπηρεσιών (ΚΔΠ 242/2012).

2. Αιτήσεις Εκδήλωσης Ενδιαφέροντος οι οποίες δεν πληρούν τις προϋποθέσεις που καθορίζονται στο **ΜΕΡΟΣ Β (**ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ) της παρούσας προκήρυξης, θα απορρίπτονται.

**12. ΑΞΙΟΛΟΓΗΣΗ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

1. Οι αιτήσεις Εκδήλωσης Ενδιαφέροντος οι οποίες κρίθηκαν αποδεκτές κατά το στάδιο ελέγχου των προϋποθέσεων συμμετοχής, θα αξιολογηθούν από την Αρμόδια Επιτροπή Αξιολόγησης, με βάση τα κριτήρια που καθορίζονται αναλυτικά στο **ΜΕΡΟΣ Β** (ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ) της παρούσας προκήρυξης.

2. Η βαρύτητα των επιμέρους κριτηρίων αξιολόγησης φαίνεται στον πίνακα που ακολουθεί:

|  |  |
| --- | --- |
| **ΠΕΡΙΓΡΑΦΗ ΚΡΙΤΗΡΙΟΥ** | **ΒΑΡΥΤΗΤΑ** |
| Ακαδημαϊκά προσόντα | 40 % |
| Αποδεδειγμένη πείρα μετά την εγγραφή στο Συμβούλιο Εγγραφής Ψυχολόγων (σχετική με τις υπηρεσίες που παρέχονται από τις Σ.Υ. ΠΡΟΤΑΣΗ) | 55% |
| Αποδεδειγμένη πείρα μετά την απόκτηση του πτυχίου Ψυχολογίας (σε εργασία με γενικά καθήκοντα Ψυχολόγου π.χ. έρευνα, ψυχοεκπαίδευση κοκ) | 5% |

3. Η Επιτροπή ελέγχει τις αιτήσεις και αξιολογεί την επάρκεια, τη συμβατότητα και τη συνάφεια των υποβαλλόμενων δικαιολογητικών. Οι υποψήφιοι που πληρούν τα κριτήρια, θα καταταγούν σε μητρώα που θα δημιουργηθούν ανά σύμπλεγμα επαρχιών, με βάση τη συνολική βαθμολογία που θα συγκεντρώσουν με φθίνουσα σειρά κατάταξης.

4. Επισημαίνεται ότι δεν θα λαμβάνονται υπόψη για μοριοδότηση αιτήσεις που δεν θα συνοδεύονται από όλα τα απαραίτητα πιστοποιητικά / βεβαιώσεις.

**13. ΑΝΑΡΤΗΣΗ ΑΠΟΤΕΛΕΣΜΑΤΩΝ / ΕΝΣΤΑΣΕΙΣ**

1. Τα Μητρώα που θα δημιουργηθούν με την πιο πάνω διαδικασία, αφού επικυρωθούν από το Αρμόδιο Όργανο (το Διοικητικό Συμβούλιο του ΟΝΕΚ), θα αναρτηθούν στην ιστοσελίδα του ΟΝΕΚ ([www.onek.org.cy](http://www.onek.org.cy)) για ενημέρωση των υποψηφίων. Οι υποψήφιοι θα ενημερωθούν και μέσω ηλεκτρονικού ταχυδρομικού μηνύματος που θα αποσταλεί στην ηλεκτρονική τους διεύθυνση για το χρόνο ανάρτησης των μητρώων.

2. Τα μητρώα θα περιλαμβάνουν τον αριθμό ταυτότητας, τη βαθμολογία των επιμέρους κριτηρίων και τη συνολική βαθμολογία των υποψηφίων, των οποίων η αίτηση κρίθηκε έγκυρη, με φθίνουσα σειρά κατάταξης.

3. Για αιτήσεις που θα έχουν απορριφθεί, οι επηρεαζόμενοι θα ενημερωθούν για το λόγο απόρριψής τους.

4. Μετά την ανάρτηση των μητρώων, οι υποψήφιοι θα έχουν το δικαίωμα εντός προκαθορισμένης προθεσμίας 3 (τριών) εργάσιμων ημερών, να υποβάλουν αιτιολογημένες ενστάσεις προς την Αναθέτουσα Αρχή ή να ζητήσουν διευκρινίσεις αναφορικά με τη βαθμολογία τους για πιθανά λάθη (όπως ενδεχόμενη παράλειψη μοριοδότησης της αίτησής τους, ενδεχόμενο αριθμητικό λάθος στον υπολογισμό των μορίων της αίτησής τους, ενδεχόμενη λανθασμένη ή μη μοριοδότηση συγκεκριμένων στοιχείων / εγγράφων κλπ).

5. Νοείται ότι στο στάδιο αυτό, οι υποψήφιοι **δεν** έχουν δικαίωμα προσκόμισης πρόσθετων στοιχείων / εγγράφων / προσόντων, τα οποία ενδεχομένως να χρήζουν μοριοδότησης.

6. Οι ενστάσεις ή οι τυχόν διευκρινήσεις για επαλήθευση της ορθότητας των στοιχείων πρέπει:

* Να υποβάλλονται μέσω e-mail στην ηλεκτρονική διεύθυνση [lpavlou@onek.org.cy](mailto:lpavlou@onek.org.cy)
* Να έχουν συνταχθεί στην ελληνική γλώσσα.
* Να περιλαμβάνουν το πλήρες ονοματεπώνυμο, αριθμό ταυτότητας και τηλέφωνο επικοινωνίας του παραπονούμενου.
* Να αφορούν τη μοριοδότηση του ίδιου του παραπονούμενου και όχι τη μοριοδότηση άλλου/άλλων ατόμου/ων

Ενστάσεις οι οποίες δεν πληρούν όλα τα πιο πάνω κριτήρια δεν θα λαμβάνονται υπόψη και δεν θα εξετάζονται.

7. Η επιτροπή Αξιολόγησης, μετά την εξέταση των ενστάσεων που θα έχουν τυχόν υποβληθεί, καταρτίζει αναθεωρημένα μητρώα, τα οποία υποβάλλει στο Αρμόδιο Όργανο του ΟΝΕΚ για έγκριση.

8. Μετά την έγκριση του Αρμοδίου Οργάνου, τα αναθεωρημένα μητρώα αναρτώνται στην ιστοσελίδα του ΟΝΕΚ ([www.onek.org.cy](http://www.onek.org.cy)) για ενημέρωση των υποψηφίων.

**14. ΔΙΚΑΙΩΜΑ ΠΡΟΣΦΥΓΗΣ**

~~1. Μετά τη γνωστοποίηση των αναθεωρημένων μητρώων, οποιοσδήποτε από τους υποψηφίους θεωρεί ότι η απόφαση της Αναθέτουσας Αρχής τον αδικεί, έχει το δικαίωμα:~~

~~(α) Να ασκήσει προσφυγή στην Αναθεωρητική Αρχή Προσφορών, εντός της ταχθείσας προθεσμίας από το Άρθρο 21 του Νόμου 104(Ι)/2010, δηλαδή εντός 15 (δεκαπέντε) ημερολογιακών ημερών από την επομένη της γνωστοποίησης της απόφασης.~~

~~(β) Να ασκήσει προσφυγή στο Ανώτατο Δικαστήριο Κύπρου, σύμφωνα με το Άρθρο 146 του Συντάγματος, μέσα σε προθεσμία 75 (εβδομήντα πέντε) ημερών, από την ημέρα γνωστοποίησης της απόφασης.~~

~~2. Επισημαίνεται ότι σύμφωνα με το Άρθρο 22 του Νόμου 104(Ι)/2010, η προθεσμία για την άσκηση προσφυγής στην Αναθεωρητική Αρχή Προσφορών που καθορίζεται στο Άρθρο 21(1) του Νόμου 104(Ι)/2010 και η προθεσμία των δύο εργάσιμων ημερών που προβλέπεται στο άρθρο 24(1) του ίδιου Νόμου, κωλύουν τη σύναψη της σύμβασης.~~

ΔΕΝ ΕΦΑΡΜΟΖΕΤΑΙ

**15. ΟΛΟΚΛΗΡΩΣΗ ΔΙΑΔΙΚΑΣΙΑΣ ΑΝΑΘΕΣΗΣ**

1. Δικαιούχοι για να τους ανατεθεί η Σύμβαση, θεωρούνται οι υποψήφιοι που εξασφάλισαν την πιο ψηλή βαθμολογία κατά μητρώο συμπλέγματος επαρχιών.

2. Σε περίπτωση ισοβαθμίας μεταξύ δύο ή περισσότερων υποψηφίων, η σειρά κατάταξης θα καθορίζεται με ανοικτή κλήρωση, στην οποία μπορούν να παραστούν οι επηρεαζόμενοι εάν το επιθυμούν. Η Αναθέτουσα Αρχή θα ανακοινώνει τον τόπο και χρόνο που θα γίνεται η κλήρωση. Σε περίπτωση που ανάμεσα στους ισοβαθμούντες υπάρχει άνεργος (ο οποίος υπέβαλε σχετικό πιστοποιητικό ανεργίας μαζί με την Εκδήλωση Ενδιαφέροντος), θα έχει προτεραιότητα.

3. Με τη διενέργεια της κλήρωσης, η διαδικασία κατάρτισης των μητρώων ολοκληρώνεται και τα Τελικά Μητρώα (μετά την κλήρωση) αναρτώνται στην ιστοσελίδα του ΟΝΕΚ.

4. Με την επιφύλαξη του δικαιώματος της Αναθέτουσας Αρχής να ακυρώσει το διαγωνισμό, η ανάθεση της Σύμβασης γίνεται στους δικαιούχους, αναλόγως της θέσης τους στα Τελικά Μητρώα και των επιλογών τους στην αίτηση.

5. Οι Ανάδοχοι θα ειδοποιηθούν από την Αναθέτουσα Αρχή για την ημερομηνία και ώρα προσέλευσής τους για υπογραφή της σχετικής Σύμβασης. Επισημαίνεται η υποχρέωση κάθε αναδόχου για την ορθή χαρτοσήμανση της Σύμβασης.

**16. ΑΚΥΡΩΣΗ ΔΙΑΓΩΝΙΣΜΟΥ**

1. Εάν για οποιοδήποτε λόγο ματαιωθεί η διαδικασία σύναψης της Σύμβασης, η Αναθέτουσα Αρχή γνωστοποιεί εγγράφως στους ενδιαφερόμενους τους λόγους για τους οποίους αποφασίσθηκε τούτο.

2. Ακύρωση μπορεί να αποφασιστεί εφόσον συντρέχουν μία ή περισσότερες από τις παρακάτω προϋποθέσεις:

(α) όταν ουδεμία αίτηση Εκδήλωσης Ενδιαφέροντος έχει υποβληθεί εντός της προβλεπόμενης προθεσμίας

(β) όταν οι όροι της παρούσας πρόσκλησης περιλαμβάνουν όρους ή τεχνικές προδιαγραφές στις οποίες διαπιστώνεται ότι κανένας από τους ενδιαφερομένους δεν μπορεί να ανταποκριθεί ή ότι οι προδιαγραφές αυτές οδηγούν κατ’ αποκλειστικότητα σε συγκεκριμένους ενδιαφερομένους.

(γ) όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το αντικείμενο του διαγωνισμού να μην είναι πλέον αναγκαίο

(δ) όταν δεν έχει εξασφαλιστεί έγκριση για επιπρόσθετες απαιτούμενες πιστώσεις σε περίπτωση που το ποσό της τελικής ανάθεσης αναμένεται να είναι μεγαλύτερο από το ποσό που αρχικά εγκρίθηκε από την προκήρυξη της Σύμβασης

(ε) όταν συντρέχει οποιοσδήποτε άλλος σοβαρός, μη προβλεπτός λόγος τον οποίο το Αρμόδιο Όργανο κρίνει δικαιολογημένο.

2. Οι ενδιαφερόμενοι δεν διατηρούν και παραιτούνται από οποιαδήποτε αξίωση έναντι της Αναθέτουσας Αρχής από το λόγο της ενδεχόμενης ακύρωσης.

**17. ΚΑΤΑΡΤΙΣΗ ΚΑΙ ΥΠΟΓΡΑΦΗ ΤΗΣ ΣΥΜΒΑΣΗΣ**

1. Ο Δικαιούχος στον οποίο έχει ανατεθεί η σύμβαση είναι υποχρεωμένος να προσέλθει προσωπικά την ημέρα και ώρα που θα ορίσει η Αναθέτουσα Αρχή για την υπογραφή της σχετικής Σύμβασης.

2. Εάν ο Δικαιούχος δεν προσέλθει για την υπογραφή της Σύμβασης, τότε αυτός κηρύσσεται έκπτωτος από την ανάθεση που έγινε στο όνομά του και δεν έχει το δικαίωμα να διεκδικήσει ανάληψη άλλων τμημάτων (συμπλέγματος) κατά τη συνολική διάρκεια της Σύμβασης. Σε τέτοια περίπτωση, η Αναθέτουσα Αρχή έχει το δικαίωμα να αναθέσει τη Σύμβαση στον επόμενο Δικαιούχο.

3. Ο Δικαιούχος στον οποίο έχει ανατεθεί η Σύμβαση, είναι υποχρεωμένος να προσέλθει για την υπογραφή της Σύμβασης προσκομίζοντας τα παρακάτω στοιχεία:

(α) Δελτίο Ταυτότητας

(β) Συμπληρωμένο το πρωτότυπο έντυπο «Εξουσιοδότηση για πληρωμές από το YLATIS» (Παράρτημα 1 – Έντυπο 2). Το έντυπο πρέπει να συνοδεύεται από το IBAN του Αναδόχου, εκτυπωμένο και σφραγισμένο από την Τράπεζα στην οποία θα κατατίθεται η αμοιβή του. Σε περίπτωση που ο Τραπεζικός του λογαριασμός είναι κοινός με άλλο άτομο, τότε θα πρέπει να αναγράφονται και τα δύο ονόματα και το έντυπο να σφραγίζεται και υπογράφεται από την Τράπεζα.

(γ) Στην περίπτωση Υπαλλήλων του Δημοσίου και ευρύτερου Δημόσιου Τομέα, άδεια Ιδιωτικής απασχόλησης από την Προϊστάμενη Αρχή.

(δ) Στην περίπτωση Λειτουργών της Δημόσιας Εκπαιδευτικής Υπηρεσίας, άδεια Ιδιωτικής Απασχόλησης από τη Γενική Διευθύντρια του Υπ. Παιδείας και Πολιτισμού.

4. Μέσα στα πλαίσια της κοινωνικής πολιτικής, στους υποψηφίους που αναφέρονται στις παραγράφους 3(γ) & 3(δ) πιο πάνω, συμβάσεις θα ανατίθενται μόνο σε εξαιρετικές περιπτώσεις και εφ’ όσων δεν καλυφθούν οι ανάγκες από τους υπόλοιπους δικαιούχους.

5. Οι Ανάδοχοι της Σύμβασης αναλαμβάνουν καθήκοντα μετά την υπογραφή της συμφωνίας, σύμφωνα με τις ανάγκες του συμπλέγματος στο οποίο θα απασχοληθούν.

6. Τα τέλη χαρτοσήμανσης της σύμβασης που θα υπογραφεί βαρύνουν πλήρως τον Ανάδοχο.

**18. ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ**

1. Οι ενδιαφερόμενοι πρέπει να γνωρίζουν ότι η σύμβαση αφορά σε αγορά υπηρεσιών και επομένως μεταξύ της Αναθέτουσας Αρχής και Αναδόχου δεν θα υπάρχει καμία υπαλληλική σχέση «εργοδότη – μισθωτού».

2. Νοείται ότι ο Ανάδοχος θα πρέπει να συμμορφώνεται με τις αποφάσεις και οδηγίες της αναθέτουσας Αρχής που απορρέουν από τη Σύμβαση, ούτως ώστε να επιτυγχάνεται η πιστή εκτέλεσή της. Τυχόν μη συμμόρφωση με τα πιο πάνω, μπορεί να επιφέρει άμεσα τερματισμό της Σύμβασης και διαγραφή του Αναδόχου από όλα τα μητρώα.

3. Ο Ανάδοχος θα υπόκειται σε έλεγχο όσον αφορά στα καθήκοντα και υποχρεώσεις του, που απορρέουν από τη σύμβαση, από Αρμόδιους Λειτουργούς της Αναθέτουσας Αρχής.

4. Σε περίπτωση που Ανάδοχος κριθεί ανεπαρκής για να προσφέρει τις υπηρεσίες που του ανατέθηκαν, η Αναθέτουσα Αρχή έχει το δικαίωμα τερματισμού της Σύμβασης μετά από γραπτή ειδοποίηση 15 (δεκαπέντε) ημερών.

5. Τα ειδικά καθήκοντα και υποχρεώσεις του Αναδόχου που απορρέουν από το Αντικείμενο της Σύμβασης περιγράφονται αναλυτικά στο ΜΕΡΟΣ Β (ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ) της παρούσας προκήρυξης.

**ΜΕΡΟΣ Β: ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ**

* 1. **ΑΝΑΛΥΤΙΚΗ ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

1. Οι Συμβουλευτικές Υπηρεσίες ΠΡΟΤΑΣΗ παρέχουν υπηρεσίες Συμβουλευτικής, Ψυχολογικής Στήριξης, Προσωπικής ανάπτυξης, ενδυνάμωσης και ψυχοεκπαίδευσης σε έφηβους και νέους στο εύρος των ηλικιών 16 – 35 ετών. Προσφέρονται υπηρεσίες οι οποίες στοχεύουν στην αντιμετώπιση δυσκολιών και προκλήσεων σε προσωπικό ή διαπροσωπικό επίπεδο και οι οποίες μπορεί να περιλαμβάνουν: παραβατική συμπεριφορά, άγχος, καταχρήσεις, συναισθηματικές δυσκολίες και διαταραχές, πένθος, διαζύγιο, προβλήματα στις φιλικές / ερωτικές / κοινωνικές σχέσεις, βία (λεκτική, συναισθηματική, σωματική, σεξουαλική), προβλήματα υγείας με ψυχολογικές επιπτώσεις, αναζήτηση ταυτότητας, έλλειψη αυτοεκτίμησης, λήψη σημαντικών αποφάσεων, διαχείριση συναισθημάτων κοκ.
2. Οι υπηρεσίες προσφέρονται στα γραφεία των Σ.Υ. ΠΡΟΤΑΣΗ τα οποία συστεγάζονται με άλλα προγράμματα του ΟΝΕΚ και σε ορισμένες περιπτώσεις σε άλλους χώρους οι οποίοι καθορίζονται από τον ΟΝΕΚ ή σε υποδομές του ΟΝΕΚ παγκύπρια. Ο τόπος παροχής υπηρεσιών φαίνεται στο. ΜΕΡΟΣ Α – 4.2 ΤΟΠΟΣ Κ ΧΡΟΝΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ).
3. Στα πλαίσια της μίσθωσης, ο Ανάδοχος θα πρέπει να:
4. Διεκπεραιώνει συναντήσεις Συμβουλευτικής και Στήριξης σε ατομικό επίπεδο ή σε επίπεδο ζεύγους, οικογένειας ή ομάδας, ανάλογα με τις ανάγκες των ενδιαφερομένων και των προτεραιοτήτων της υπηρεσίας σε όλες τις επαρχίες του Συμπλέγματος για το οποίο έχει επιλεγεί.
5. Φροντίζει για την ομαλή και αποτελεσματική οργάνωση και διεκπεραίωση των συναντήσεων που έχει αναλάβει
6. Αναλαμβάνει την οργάνωση και πραγματοποίηση δραστηριοτήτων που εμπίπτουν στο Πλαίσιο Λειτουργίας των Σ.Υ. ΠΡΟΤΑΣΗ
7. Υποβάλλει εισηγήσεις στον ΟΝΕΚ για κάλυψη των αναγκών των γραφείων που θα παρέχει τις υπηρεσίες του και δραστηριοτήτων που θα είναι υπεύθυνος, σε αναλώσιμα και εξοπλισμό.
8. Οι υπηρεσίες του Αναδόχου θα παρέχονται κατά τη διάρκεια των εργάσιμων ημερών της εβδομάδας, σε πρωινές και απογευματινές ώρες ανάλογα με τις εκάστοτε ανάγκες όπως προκύπτουν μέσα από τη ζήτηση των υπηρεσιών.
9. Ο Ανάδοχος θα κληθεί να καθορίσει τις μέρες και ώρες που θα παρέχει τις υπηρεσίες του λαμβάνοντας υπόψη: α) τις ώρες λειτουργίας των χώρων υποδομής όπου στεγάζονται τα γραφεία των Σ.Υ. ΠΡΟΤΑΣΗ, β) τις δημόσιες αργίες, γ) τη χρήση του χώρου από άλλους αναδόχους / συνεργάτες του ΟΝΕΚ και δ) τη ζήτηση των υπηρεσιών όπως διαμορφώνεται μέσα από τα τηλεφωνήματα που δέχεται η υπηρεσία για παροχή συμβουλευτικής διαδικασίας στο κοινό. Οι υπηρεσίες κάθε αναδόχου θα πρέπει να προσφέρονται σε όλες τις επαρχίες που αποτελούν το Σύμπλεγμα για το οποίο επιλέγεται. Άρνηση του αναδόχου να προσφέρει τις υπηρεσίες του σε μια εκ των επαρχιών του Συμπλέγματος για το οποίο έχει επιλεγεί, αποτελεί παραβίαση των όρων της Σύμβασης και μπορεί να οδηγήσει σε διακοπή της. Τα έξοδα μετάβασης του αναδόχου στους χώρους παροχής υπηρεσιών, βαραίνουν εξ ολοκλήρου τον ανάδοχο.
   1. **ΤΟΠΟΣ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Τόπος εκτέλεσης του αντικειμένου της Σύμβασης είναι τα γραφεία των Σ.Υ. ΠΡΟΤΑΣΗ, τα οποία συστεγάζονται με άλλα έργα υποδομής του ΟΝΕΚ και τα οποία βρίσκονται σε 4 επαρχίες ως εξής:

Σύμπλεγμα Λευκωσίας – Λάρνακας:

* Γραφείο Σ.Υ. ΠΡΟΤΑΣΗ στο Πολυκέντρο Νεολαίας Λευκωσίας: οδός Τομπάζη 14, 1055 Λυκαβηττός
* Γραφείο Σ.Υ. ΠΡΟΤΑΣΗ στο Κέντρο Πληροφόρησης Νέων Λάρνακας: Λεωφόρος Γρηγόρη Αυξεντίου 17, Πλατεία Ακρόπολης 6021 Λάρνακα
* Για την περιοχή ελεύθερης Αμμοχώστου, ο χώρος εκτέλεσης του αντικειμένου της Σύμβασης θα ανακοινωθεί σε άλλο χρόνο.

Σύμπλεγμα Λεμεσού – Πάφου:

* Γραφείο Σ.Υ. ΠΡΟΤΑΣΗ στο Κέντρο Πληροφόρησης Νέων Κ. Πολεμιδιών: 1ος Δρόμος αρ 3, 4159 Κάτω Πολεμίδια
* Γραφείο Σ.Υ. ΠΡΟΤΑΣΗ στο Πολυκέντρο Νεολαίας Πάφου, γωνία Αποστόλου Παύλου & Γλαδστωνος, 8046 Πάφος.

Σημειώνεται ότι:

(α) κάθε ανάδοχος οφείλει να παρέχει υπηρεσίες σε όλες τις επαρχίες που συναποτελούν το σύμπλεγμα για το οποίο επιλέγεται, σε ποσοστό ωρών ανάλογο με τη ζήτηση κάθε επαρχίας.

(β) οι χώροι παροχής υπηρεσιών μπορεί να διαφοροποιηθούν αναλόγως των αναγκών που θα προκύψουν. Κάθε ανάδοχος μπορεί να κληθεί να προσφέρει τις υπηρεσίες του, εντός του συμπλέγματος για το οποίο θα έχει επιλεγεί, σε διαφορετική τοποθεσία από αυτή που περιγράφεται πιο πάνω. Η μετάβαση στους χώρους παροχής υπηρεσιών βαρύνει αποκλειστικά τον ανάδοχο.

* 1. **ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ**

1. Για τις ανάγκες των Σ.Υ. ΠΡΟΤΑΣΗ θα δημιουργηθούν δύο μητρώα: ένα για το σύμπλεγμα Λευκωσίας – Λάρνακας – (ελεύθερης περιοχής) Αμμοχώστου και ένα για το σύμπλεγμα Λεμεσού – Πάφου.
2. Οι υποψήφιοι που έχουν δικαίωμα συμμετοχής στο διαγωνισμό, για να περιληφθούν στα Μητρώα που θα δημιουργηθούν θα πρέπει να πληρούν τις πιο κάτω προϋποθέσεις:

Α. Να κατέχουν πιστοποιημένη **Πολύ καλή γνώση της Ελληνικής Γλώσσας**, με βάση τα κριτήρια της Επιτροπής Εκπαιδευτικής Υπηρεσίας, όπως αυτά καθορίζονται στην ιστοσελίδα της Υπηρεσίας ([www.eey.gov.cy](http://www.eey.gov.cy))

Β. Να κατέχουν πιστοποιημένη **Πολύ καλή γνώση της Αγγλικής Γλώσσας** με βάση τα κριτήρια της Επιτροπής Εκπαιδευτικής Υπηρεσίας, όπως αυτά καθορίζονται στην ιστοσελίδα της Υπηρεσίας ([www.eey.gov.cy](http://www.eey.gov.cy)). Σημειώνεται ότι οι Ανάδοχοι ενδέχεται να κληθούν να παρέχουν τις υπηρεσίες τους στα αγγλικά.

Τονίζεται ότι οι ενδιαφερόμενοι πρέπει να προσκομίσουν το τεκμήριο πιστοποίησης της γλώσσας μαζί με την Αίτηση Εκδήλωσης Ενδιαφέροντος.

Β. Να είναι κάτοχοι άδειας ασκήσεως επαγγέλματος η οποία αποκτήθηκε μέσα από την εγγραφή τους στο Μητρώο Εγγεγραμμένων Ψυχολόγων Κύπρου το οποίο διατηρεί το Συμβούλιο Εγγραφής Ψυχολόγων, σε μια από τις ειδικότητες: Σχολική Ψυχολογία **ή** Συμβουλευτική Ψυχολογία **ή** Κλινική Ψυχολογία. Οποιαδήποτε άλλη ειδικότητα δεν θα γίνεται αποδεκτή.

Γ. Να έχουν πιστοποιημένη μονοετή (12 συμπληρωμένους μήνες) εμπειρία σε εργασία σχετική με το αντικείμενο της μίσθωσης και τις παρεχόμενες υπηρεσίες από τις Σ.Υ.. Η πείρα πρέπει να έχει αποκτηθεί **μετά** την εγγραφή στο Συμβούλιο Εγγραφής Ψυχολόγων. Για να θεωρηθεί ως αποδεκτή η εμπειρία πρέπει να έχει αποκτηθεί σε αμειβόμενη εργασία, πλήρους απασχόλησης. Σε περίπτωση μερικής απασχόλησης, ο υπολογισμός της πείρας θα γίνεται αναλογικά. Πλήρης απασχόληση θεωρούνται οι 38 ώρες εργασία / εβδομάδα. Δεν γίνεται αποδεκτή εμπειρία που έχει αποκτηθεί μέσω εθελοντικής προσφοράς ή που αποκτήθηκε στα πλαίσια υποχρεωτικής πρακτικής άσκησης για την απόκτηση του πτυχίου ή του μεταπτυχιακού ή για τις ανάγκες της εγγραφής στο ΣΕΨ και την απόκτηση άδειας ασκήσεως επαγγέλματος.

1. Οι υποψήφιοι έχουν δικαίωμα να υποβάλουν αίτηση και για τα δύο συμπλέγματα επαρχιών. Σε περίπτωση όμως επιλογής τους, θα κληθούν να επιλέξουν μόνο ένα εκ των δύο συμπλεγμάτων.
2. Τυχόν μη συμμόρφωση σε οποιοδήποτε από τα πιο πάνω σημεία θα επιφέρει άμεσα απόρριψη της Αίτησης.
3. Προκειμένου να θεωρηθεί έγκυρη η αίτηση και να προχωρήσει στη διαδικασία μοριοδότησης θα πρέπει οπωσδήποτε να επισυνάπτονται **όλα** τα απαραίτητα έγγραφα που να πιστοποιούν τα πιο πάνω περιγραφόμενα κριτήρια. Αναλυτικά, θα πρέπει να επισυναφθούν:
4. Πιστοποιητικό εγγραφής στο Συμβούλιο Εγγραφής Ψυχολόγων όπου να φαίνεται η ειδικότητα στην οποία έχει γίνει η εγγραφή.
5. Άδεια ασκήσεων επαγγέλματος για το έτος 2016. Εάν δεν έχει ακόμα εκδοθεί, τότε να προσκομιστεί η άδεια για το 2015 και απόδειξη πληρωμής για ανανέωση της άδειας για το 2016.
6. Αντίγραφο πτυχίου Ψυχολογίας όπου θα αναγράφεται ο βαθμός πτυχίου. Σε περίπτωση που δεν αναγράφεται, θα πρέπει απαραιτήτως να προσκομιστεί διαφορετικό επίσημο έγγραφο, πιστοποιημένο από το Πανεπιστήμιο που έχει απονέμει τον τίτλο σπουδών, όπου θα αναφέρεται ο βαθμός πτυχίου.
7. Αντίγραφο μεταπτυχιακού τίτλου σπουδών
8. Έγγραφα πιστοποίησης Πολύ καλής Γνώσης Ελληνικής Γλώσσας. Το απολυτήριο (ελληνόφωνου) λυκείου, θεωρείται επαρκές αποδεικτικό.
9. Έγγραφα πιστοποίησης Πολύ καλής Γνώσης Αγγλικής Γλώσσας. Σε περίπτωση που το πτυχίο ή το μεταπτυχιακό αποκτήθηκαν σε αγγλόφωνο εκπαιδευτικό ίδρυμα πανεπιστημιακού επιπέδου, δεν χρειάζεται να κατατεθούν άλλα αποδεικτικά έγγραφα.
10. Βεβαιώσεις εργοδότη για την πείρα. Γίνονται αποδεκτές μόνο επίσημες βεβαιώσεις όπου θα αναφέρονται ρητώς τα ακόλουθα στοιχεία:

* Ονοματεπώνυμο εργοδότη ή επωνυμία εταιρείας / ιδρύματος / φορέα.
* Πλήρης διεύθυνση και τηλέφωνο επικοινωνίας, ονοματεπώνυμο υπεύθυνου επικοινωνίας.
* Ονοματεπώνυμο άμεσα προϊστάμενου κατά τη διάρκεια της εργοδότησης.
* Πλήρης και αναλυτική περιγραφή των καθηκόντων που εκτελεί (εκτελούσε) ο υποψήφιος
* Σαφής υπολογισμός του συνολικού χρόνου εργοδότησης και αναφορά στο καθεστώς απασχόλησης (μισθωτός, εξωτερικός συνεργάτης, εκπαιδευόμενος κοκ / πλήρης, μερική απασχόληση).
* Σε περίπτωση αυτοτελώς εργαζομένων, η βεβαίωση θα υπογράφεται από τον ίδιο τον υποψήφιο και θα έχει τη βαρύτητα υπεύθυνης δήλωσης.

1. Πιστοποιητικό ασφαλιστέων αποδοχών από την Υπηρεσία Κοινωνικών Ασφαλίσεων για κάθε έτος δεδηλωμένης εμπειρίας. Για όσα έτη (ή μήνες) δεν κατατεθεί πιστοποιητικό ασφαλιστέων αποδοχών από την ΥΚΑ, η αντίστοιχη εμπειρία δεν θα συνυπολογίζεται. Νοείται ότι για να γίνει αποδεκτό και να προσμετρηθεί η πείρα, ο υποψήφιος θα πρέπει να έχει καταβάλει κοινωνικές ασφαλίσεις στην ειδικότητα για την οποία ζητά να του αναγνωριστεί η εμπειρία.
2. Το Έντυπο 1 (Αίτηση / Βιογραφικό Σημείωμα) και το Έντυπο 2 (Κατάσταση συνημμένων) του Παραρτήματος των παρόντων εγγράφων. Το Έντυπο 3 (Εξουσιοδότηση για πληρωμές από το YLATIS) δεν θα πρέπει να κατατεθεί. Το Έντυπο 3 συμπληρώνεται και κατατίθεται **μόνο** από τους υποψηφίους που έχουν επιλεγεί τελικά για υπογραφή σύμβασης, την ημέρα της υπογραφής της Σύμβασης.
3. Τα πιστοποιητικά που αναφέρονται στο σημείο 4.3 Αναλυτικά κριτήρια Αξιολόγησης. Σημειώνεται ότι τυχόν παράλειψή τους δεν επιφέρει απόρριψη της αίτησης αλλά για όσα πιστοποιητικά παραλειφθούν δεν θα γίνεται η αντίστοιχη μοριοδότηση.

**4. ΜΗΤΡΩΑ ΚΑΙ ΑΝΑΛΥΤΙΚΑ ΚΡΙΤΗΡΙΑ ΑΞΙΟΛΟΓΗΣΗΣ**

**4.1 Μητρώα**

Θα δημιουργηθούν δύο μητρώα:

* Μητρώο Λευκωσίας – Λάρνακας: για τις υπηρεσίες που θα προσφέρονται στις επαρχίες Λευκωσίας, Λάρνακας και ελεύθερης Αμμοχώστου
* Μητρώο Λεμεσού – Πάφου: για τις υπηρεσίες που θα προσφέρονται στις επαρχίες Λεμεσού και Πάφου.

Οι υποψήφιοι θα πρέπει να δηλώσουν στην αίτησή τους το Μητρώο στο οποίο επιθυμούν να συμπεριληφθούν.

**4.2 Έλεγχος και αξιολόγηση αιτήσεων**

Η αρμόδια Επιτροπή Αξιολόγησης ελέγχει τις Αιτήσεις Εκδήλωσης Ενδιαφέροντος και αξιολογεί την επάρκεια, τη συμβατότητα και τη συνάφεια των συνυποβαλλόμενων δικαιολογητικών. Οι αιτητές που πληρούν τις προϋποθέσεις συμμετοχής στο διαγωνισμό θα καταταγούν με σειρά προτεραιότητας και με βάση τις επιλογές τους, στα μητρώα που θα δημιουργηθούν ανά σύμπλεγμα επαρχιών με βάση τα καθορισμένα μετρήσιμα κριτήρια που περιλαμβάνονται στον πίνακα που ακολουθεί (σημείο 4.3.1).

**4.3 Αναλυτικά κριτήρια αξιολόγησης**

1. Οι έγκυρες Αιτήσεις Εκδήλωσης Ενδιαφέροντος θα μοριοδοτηθούν με βάση τα μετρήσιμα κριτήρια που φαίνονται στον πίνακα που ακολουθεί.

|  |  |  |
| --- | --- | --- |
| **α/α** | **ΠΡΟΣΟΝΤΑ** | **ΜΕΓΙΣΤΟΣ ΑΡΙΘΜΟΣ ΜΟΡΙΩΝ** |
| 1 | **Βαθμός πτυχίου ή ισότιμου τίτλου σπουδών στη Ψυχολογία**  Άριστα: 20 μόρια  Λίαν καλώς: 15 μόρια  Καλώς: 10 μόρια | 20 |
|  | **Μεταπτυχιακός τίτλος:**  (α) Μάστερ: 10 μόρια  (β) Διδακτορικό: 20 μόρια  Η μοριοδότηση ισχύει μόνο για τίτλους άλλους **εκτός** του τίτλου που έχει συνυπολογιστεί για τους σκοπούς της εγγραφής στο ΣΕΨ. Ισχύει μόνο για τίτλους για τους οποίους υπάρχει αναγνώριση από το ΚΥΣΑΤΣ ή έχουν αποκτηθεί από Δημόσιο Πανεπιστήμιο της Κύπρου ή της Ελλάδας. Κάθε υποψήφιος μπορεί να υποβάλει μόνο ένα Μεταπτυχιακό Τίτλο για μοριοδότηση. | 20 |
|  | **Ειδική επαγγελματική εμπειρία**  Μοριοδοτείται η εμπειρία η οποία έχει αποκτηθεί **μετά** την αναγνώριση και εγγραφή στο ΣΕΨ, με τα κριτήρια που περιγράφονται στην παράγραφο ***3 Προϋποθέσεις συμμετοχής στο διαγωνισμό* και** δεδομένου ότι τηρούνται οι διατάξεις της σχετικής νομοθεσίας (των περί Εγγραφής Ψυχολόγων Νόμων του 1995 – 2009).  Για τυχόν χρόνους που συντρέχουν, θα γίνεται συνολική μοριοδότηση εφ’ όσων κατατίθενται τα απαραίτητα πιστοποιητικά.  Για κάθε 6 **ολοκληρωμένους** μήνες δίδονται **5 μόρια.** | 55 |
|  | **Γενική επαγγελματική εμπειρία στο επάγγελμα του Ψυχολόγου**  Αναφέρεται σε επαγγελματική εμπειρία μετά την απόκτηση του Τίτλου Σπουδών (πτυχίου) και η οποία δεν θεωρείται εξειδικευμένη για κάποια από τις ειδικότητες εφαρμοσμένης ψυχολογίας που αναφέρονται στους Περί Εγγραφής Ψυχολόγων Νόμους του 1995 – 2009.  Για κάθε **ολοκληρωμένο** έτος δίδεται **1 μόριο**. | 5 |

Σημείωση: για την πιστοποίηση της Γενικής και ειδικής επαγγελματικής εμπειρίας ισχύουν οι προϋποθέσεις που αναφέρονται στο σημείο 5 vii & 5viii, στην παράγραφο 3 του παρόντος εγγράφου.

2. Είναι ευθύνη του αιτητή ο ορθός υπολογισμός της χρονικής διάρκειας της εμπειρίας του, η ακριβής περιγραφή και η υποβολή όλων των απαραίτητων δικαιολογητικών.

3. Τα Μητρώα που θα δημιουργηθούν ανά Σύμπλεγμα επαρχιών θα αναρτηθούν στην ιστοσελίδα του ΟΝΕΚ και θα ακολουθηθεί η διαδικασία επικύρωσης των αποτελεσμάτων όπως περιγράφεται στο ΜΕΡΟΣ Α των εγγράφων του διαγωνισμού.

**5. ΔΙΑΔΙΚΑΣΙΑ ΑΝΑΘΕΣΗΣ**

1. Μετά την ανάρτηση των Τελικών Μητρώων, δικαιούχοι για ανάθεση σύμβασης θα είναι οι υποψήφιοι με την πιο ψηλή μοριοδότηση σε κάθε μητρώο.

2. Με την υπογραφή της σύμβασης, η υπηρεσία ανά εβδομάδα θα αναθέτει σε κάθε ανάδοχο, αριθμό «πελατών» στους οποίους θα προσφέρονται οι υπηρεσίες των Σ.Υ. ΠΡΟΤΑΣΗ, ανάλογα με τα αιτήματα.

3. Η ανάθεση πελατών σε κάθε ανάδοχο θα γίνεται με βάση τις διαθέσιμες μέρες / ώρες του αναδόχου και συνυπολογίζοντας τις ανάγκες του ενδιαφερόμενου πελάτη και της υπηρεσίας γενικότερα.

1. **ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΑΝΑΔΟΧΩΝ**

Οι Ανάδοχοι οφείλουν:

1. Να συμμορφώνονται στις εντολές, οδηγίες και υποδείξεις της Καθοδηγητικής Επιτροπής της Αναθέτουσας Αρχής και στις σχετικές αποφάσεις και οδηγίες των προϊσταμένων αρχών.
2. Να δηλώνουν ενυπογράφως (σε συγκεκριμένο έντυπο) ότι έλαβαν γνώση για συγκεκριμένα θέματα, τα οποία τους γνωστοποιεί η Καθοδηγητική Επιτροπή.
3. Να παρίστανται σε συναντήσεις τις οποίες συγκαλεί η Καθοδηγητική Επιτροπή σε τακτά χρονικά διαστήματα (1 συνάντηση διάρκειας 3 ωρών σε πρωινές ώρες κάθε περίπου 6 εβδομάδες).
4. Να παρακολουθούν εκπαιδευτικά συνέδρια, σεμινάρια και ημερίδες που διοργανώνονται από τον ΟΝΕΚ ή άλλους φορείς (μέχρι 3 κάθε ημερολογιακή χρονιά).
5. Να μελετούν σχετική βιβλιογραφία που βοηθά στην διεκπεραίωση της σύμβασής τους.
6. Να ενημερώνουν την Καθοδηγητική Επιτροπή για το ωράριο παροχής υπηρεσιών τους και να το τηρούν.
7. Να συμπληρώνουν λίστα πελατών, έντυπο καταγραφής συνεδρίας και να υπογράφουν στο παρουσιολόγιο χώρου, καθημερινά.
8. Να έχουν ευθύνη για την πορεία της διαδικασίας και την εξέλιξη της κατάστασης των περιστατικών που αναλαμβάνουν.
9. Να αναφέρουν στην Καθοδηγητική επιτροπή τυχόν δυσκολίες που συναντούν στην εκτέλεση του έργου τους και να συμμετέχουν σε συναντήσεις προς επίλυση των θεμάτων αυτών.
10. Να δέχονται έλεγχο από την Καθοδηγητική Επιτροπή προκειμένου να διασφαλίζεται η τήρηση του Πλαισίου Λειτουργίας των Σ.Υ. ΠΡΟΤΑΣΗ, η τήρηση της φιλοσοφίας και αρχών του ΟΝΕΚ και η τήρηση ηθικών και νομικών κανόνων που αφορούν στην παροχή υπηρεσιών.
11. Να τηρούν εμπιστευτικούς φακέλους για κάθε πελάτη που παρακολουθούν, για κάθε συνεδρία και να καταγράφουν οποιαδήποτε προσωπική ή τηλεφωνική ή γραπτή επαφή είχαν με τον πελάτη. Το περιεχόμενο των προσωπικών φακέλων, το είδος των στοιχείων που καταχωρούνται και η συχνότητα με την οποία συμπληρώνονται καθορίζεται από την Καθοδηγητική Επιτροπή.
12. Να καταχωρούν στοιχεία που αφορούν δεδομένα (δημογραφικά στοιχεία, στοιχεία που αφορούν στη θεματολογία και την προσέγγιση, την εξέλιξη της διαδικασίας κλπ) που απορρέουν μέσα από τη συμβουλευτική διαδικασία σε ειδικό έντυπο (hard copy ή ηλεκτρονικό), σύμφωνα με τις οδηγίες της Καθοδηγητικής Επιτροπής.
13. Να χειρίζονται και φυλάσσουν τους προσωπικούς φακέλους και δεδομένα που έρχονται εις γνώσιν τους με επαγγελματισμό, εχεμύθεια και εμπιστευτικότητα. Ο τρόπος παροχής των υπηρεσιών τους πρέπει να συνάδει πλήρως με τις σχετικές νομοθεσίες περιλαμβανομένων των νόμων για φύλαξη προσωπικών δεδομένων και των νομοθεσιών αναφορικά με το επάγγελμα του Ψυχολόγου.
14. Να ενημερώνεται για - και να εφαρμόζει, τις πρόνοιες των σχετικών νομοθεσιών και να προβαίνει σε έγκαιρη και έγκυρη ενημέρωση της Καθοδηγητικής Αρχής σε περίπτωση που εντοπίζει συμπεριφορές οι οποίες θέτουν σε κίνδυνο τρίτα άτομα και κυρίως ανηλίκους ή σε περίπτωση που εντοπίζει ότι πελάτης του κινδυνεύει είτε από δική του συμπεριφορά είτε από συμπεριφορά τρίτου.
15. Να συνυπογράφει με αρμόδιο Λειτουργό του ΟΝΕΚ, επιστολές προς την Αστυνομία, τις ΥΚΕ ή άλλες υπηρεσίες για θέματα που αφορούν περιστατικά τα οποία βρίσκονται υπό την ευθύνη του και για τα οποία έχει κριθεί ότι πρέπει να γίνει αναφορά ή καταγγελία σε κάποια αρμόδια υπηρεσία.

Νοείται ότι όλα τα πιο πάνω αποτελούν αναπόσπαστο μέρος της Σύμβασης και θεωρούνται μέρος της Συμβουλευτικής Διαδικασίας. Τυχόν αμέλεια εκτέλεσής τους εκ μέρους του αναδόχου, συνιστά παραβίαση της Σύμβασης.

**6Β Παραδοτέα:**

1. Παροχή συμβουλευτικής και στήριξης σε άτομα όπως περιγράφεται στο Μέρος Β, παρ. 1. Ο αριθμός ωρών παροχής υπηρεσιών τεκμηριώνεται από τους προσωπικούς φακέλους και από τα μηνιαία προγράμματα και απολογισμούς που υποχρεούται κάθε ανάδοχος να υποβάλλει συνοδευτικά με το τιμολόγιό του στο τέλος κάθε μήνα.
2. Προσωπικοί φάκελοι για κάθε περιστατικό που αναλαμβάνουν και που περιλαμβάνει την καταγραφή σημειώσεων από κάθε συνεδρία και επικοινωνία με τον πελάτη, την συμπλήρωση εντύπων που ετοιμάζονται από την υπηρεσία και την τήρηση στατιστικών δεδομένων. Ο προσωπικός φάκελος αποτελεί τεκμήριο για το σημείο 1 και θα πρέπει να είναι διαθέσιμος και επαρκώς συμπληρωμένος για κάθε περιστατικό, με την υποβολή του τιμολογίου πληρωμής του αναδόχου.
3. Εξαμηνιαία και ετήσια αναλυτική έκθεση στατιστικών δεδομένων (νοείται και η επεξεργασία των στατιστικών δεδομένων που έχουν συλλεχθεί και που μπορεί να μην περιλαμβάνει μόνο τα στοιχεία από τα περιστατικά που ανέλαβε κάθε ανάδοχος. Η επεξεργασία δεδομένων και η ετοιμασία εξαμηνιαίας και ετήσιας έκθεσης είναι συλλογικό καθήκον και η διεκπεραίωση του προϋποθέτει συνεργασία όλων των αναδόχων και καταμερισμό εργασίας). Τόσο η εξαμηνιαία όσο και η ετήσια έκθεση πρέπει να κατατίθενται πριν την λήξη του Ιουλίου και του Ιανουαρίου αντίστοιχα, κάθε έτους. Έκτακτα, η υπηρεσία δύναται να ζητήσει σύντομες στατιστικές αναφορές από κάθε ανάδοχο.
4. Ατομικές και ομαδικές συντονιστικές συναντήσεις με τον αρμόδιο λειτουργό και την Υπεύθυνη του Τομέα Πρόληψης και Συμβουλευτικών Υπηρεσιών για τον έλεγχο της ποιότητας των παραδοτέων, όπως αυτά καθορίζονται από την Σύμβαση.

# 

# ΜΕΡΟΣ Γ: ΠΡΟΣΧΕΔΙΟ ΣΥΜΦΩΝΙΑΣ

Στη Λευκωσία, σήμερα την ***<ημερομηνία υπογραφής της σύμβασης>***, ημέρα ***<ημέρα>***, στην ***Λεωφόρο Αθαλάσσας 104, 2024 Λευκωσία***,

αφενός μεν,

Ο **Οργανισμός Νεολαίας Κύπρου**, ο οποίος εκπροσωπείται νόμιμα από την Αναπληρώτρια Εκτελεστική Γραμματέα και ο οποίος θα καλείται στο εξής «Αναθέτουσα Αρχή»,

αφ’ ετέρου,

Ο/Η **<επωνυμία Αναδόχου>**, που εδρεύει στον/ην **<πόλη>**, οδός **<οδός>** και εκπροσωπείται νόμιμα από τον/την **<ονοματεπώνυμο και πατρώνυμο νόμιμου εκπροσώπου του Αναδόχου>**, που θα καλείται στο εξής «Ανάδοχος»,

συμφωνούν τα εξής :

# ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Τα Έγγραφα Διαγωνισμού

γ. Αίτηση Εκδήλωσης Ενδιαφέροντος του αναδόχου και οποιαδήποτε σχετική αλληλογραφία μεταξύ της Αναθέτουσας Αρχής και του Αναδόχου.

2.Σε περίπτωση διαφοράς ανάμεσα στα πιο πάνω μέρη οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

# ΑΡΘΡΟ 2: ΑΝΤΙΚΕΙΜΕΝΟ

1. Το αντικείμενο της παρούσας Σύμβασης είναι **η Αγορά Υπηρεσιών από Εγγεγραμμένους Ψυχολόγους για παροχή υπηρεσιών στις Σ.Υ. ΠΡΟΤΑΣΗ του Οργανισμού Νεολαίας Κύπρου.**
2. Το Αντικείμενο της Σύμβασης που θα εκτελέσει ο Ανάδοχος είναι αυτό που περιγράφεται αναλυτικά στα Έγγραφα του Διαγωνισμού α/α 06/2016, καθώς και στην Αίτηση Εκδήλωσης Ενδιαφέροντος του Αναδόχου.

# ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

1. Η ημερομηνία έναρξης της εκτέλεσης του Αντικειμένου της Σύμβασης είναι η --/--/2016 και ημερομηνία λήξης της η --/--/2018. Συνολική διάρκεια της Σύμβασης είναι 24 μήνες.
2. Νοείται ότι αναλόγως των αναγκών που θα προκύψουν κατά την υλοποίηση του προγράμματος, η Αναθέτουσα Αρχή διατηρεί το δικαίωμα να διαφοροποιεί τη διάρκεια της Σύμβασης.
3. Το Δικαίωμα Προαίρεσης καθορίζεται σε μέχρι 15%.

# 

# ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ

1. Ο Ανάδοχος φέρει τη συνολική ευθύνη για την εκτέλεση του Αντικειμένου της Σύμβασης που του έχει ανατεθεί.
2. Η Αναθέτουσα Αρχή, για σκοπούς λήψεως αποφάσεων και έκδοση οδηγιών στον Ανάδοχο και γενικά για τη διαχείριση της Σύμβασης, θα ορίσει Καθοδηγητική Ομάδα και υπεύθυνο συντονιστή, ο διορισμός των οποίων θα κοινοποιηθεί γραπτώς στον Ανάδοχο αμέσως μετά από την υπογραφή της παρούσας Συμφωνίας.
3. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη σύμβαση θα γίνεται γραπτώς, εκτός εάν καθορίζεται διαφορετικά.
4. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσής τους και θα επιβεβαιώνονται στη συνέχεια γραπτώς.

# ΑΡΘΡΟ 5: ΕΚΧΩΡΗΣΗ

1. Εκχώρηση είναι οποιαδήποτε συμφωνία δυνάμει της οποίας ο Ανάδοχος μεταβιβάζει τη Σύμβαση ή μέρος αυτής σε τρίτους.
2. Ο Ανάδοχος δεν μπορεί να εκχωρήσει ή να μεταβιβάσει την παρούσα Σύμβαση ή μέρος αυτής ή οποιοδήποτε δικαίωμα ή υποχρέωση ή συμφέρον του που απορρέει από αυτήν.
3. Σε εξαιρετικές περιπτώσεις και μετά από γραπτό αίτημα του Αναδόχου, η αναθέτουσα Αρχή θα μπορεί να απαλλάσσει προσωρινά τον Ανάδοχο από τις υποχρεώσεις που απορρέουν από τη Σύμβαση για όσο χρόνο κρίνει αιτιολογημένο και να αναθέτει την εκτέλεση των σχετικών υπηρεσιών σε άλλο δικαιούχο, που θα επιλέγεται από το Μητρώο υποψηφίων με βάση τη σειρά κατάταξης. Οι περιπτώσεις αυτές αφορούν λόγους εγκυμοσύνης ή/και μητρότητας, σοβαρούς λόγους υγείας, λόγους που είναι αποτέλεσμα ανωτέρας βίας ή και άλλους σοβαρούς λόγους που η Αναθέτουσα Αρχή κρίνει αιτιολογημένους. Νοείται ότι η ημερομηνία λήξης της Σύμβασης δεν μετατίθεται και δεν αλλάζει για τον ανάδοχο που ζητά και του παραχωρείται προσωρινή απαλλαγή, ανεξαρτήτως της χρονικής διάρκειας της απαλλαγής.

# 

# ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ

1. Η Αναθέτουσα Αρχή θα παρέχει στον Ανάδοχο το συντομότερο δυνατόν οποιεσδήποτε αναγκαίες πληροφορίες ή/και τεκμηρίωση που έχει στη διάθεσή της, που δυνατόν να σχετίζονται με και απαιτούνται για την εκτέλεση της Σύμβασης. Τα έγγραφα αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.
2. Η Αναθέτουσα Αρχή θα συνεργάζεται με τον Ανάδοχο για την παροχή πληροφοριών που ο τελευταίος δυνατόν εύλογα να ζητά ώστε να εκτελέσει τη Σύμβαση.

# ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ

1. Ο Ανάδοχος θα χειρίζεται όλα τα έγγραφα και πληροφορίες που λαμβάνει σε σχέση με τη Σύμβαση ως προσωπικά και απόρρητα και, εκτός στο μέτρο που δυνατόν να είναι απαραίτητο για σκοπούς εκτέλεσης αυτής, δεν θα δημοσιεύει ή αποκαλύπτει οποιαδήποτε στοιχεία της Σύμβασης χωρίς την προηγούμενη γραπτή συγκατάθεση της Αναθέτουσας Αρχής ή του εκ μέρους της Αναθέτουσας Αρχής Υπεύθυνου Συντονιστή. Σε περίπτωση έγερσης τυχόν διαφορών ως προς την αναγκαιότητα οποιασδήποτε δημοσίευσης ή αποκάλυψης για τους σκοπούς της Σύμβασης, η απόφαση της Αναθέτουσας Αρχής θα είναι τελεσίδικη.
2. Οι Ανάδοχοι υποχρεούνται να παρακολουθήσουν σεμινάρια, συνέδρια, ημερίδες και εκπαιδευτικές συναντήσεις ή δραστηριότητες που διοργανώνονται στα πλαίσια του προγράμματος από την Αναθέτουσα Αρχή, χωρίς πρόσθετη αμοιβή.

# 

# ΑΡΘΡΟ 8: ΚΥΡΙΟΤΗΤΑ

1. Όλα τα παραδοτέα, που συντάσσονται ή ετοιμάζονται από τον Ανάδοχο κατά την εκτέλεση της Σύμβασης, θα περιέλθουν στην αποκλειστική κυριότητα της Αναθέτουσας Αρχής. Ο Ανάδοχος, με την ολοκλήρωση της Σύμβασης, θα παραδώσει όλα αυτά τα έγγραφα και στοιχεία στην Αναθέτουσα Αρχή. Ο Ανάδοχος δύναται να κρατά αντίγραφα αυτών των εγγράφων και στοιχείων, αλλά δεν επιτρέπεται να τα χρησιμοποιεί για σκοπούς άλλους από της Σύμβασης.

# 

# ΑΡΘΡΟ 9: ΑΜΟΙΒΗ ΤΟΥ ΑΝΑΔΟΧΟΥ

1. Η αμοιβή του Αναδόχου ορίζεται στο ποσό των €25 / ώρα παροχής συμβουλευτικών υπηρεσιών, οι οποίες δεν θα ξεπερνούν τις -- ανά μήνα. Στην αμοιβή αυτή δεν περιλαμβάνεται ο ΦΠΑ Η καταβολή της εν λόγω αμοιβής πραγματοποιείται από την Αναθέτουσα Αρχή με τη διαδικασία του άρθρου 10, πιο κάτω.
2. Στην ως άνω αμοιβή περιλαμβάνονται και τα παντός είδους έξοδα και δαπάνες του Αναδόχου σε σχέση με την εκτέλεση της Σύμβασης που του ανατίθεται, καθώς και οι κάθε είδους κρατήσεις και κάθε άλλη επιβάρυνση, που προβλέπονται από την Κυπριακή Νομοθεσία. Η αμοιβή αφορά το σύνολο των υπηρεσιών του άρθρου 2 της παρούσας.
3. Η αναπροσαρμογή αμοιβών για το σύνολο των παρεχομένων υπηρεσιών απαγορεύεται.

# ΑΡΘΡΟ 10: ΤΡΟΠΟΣ ΠΛΗΡΩΜΗΣ

1. Με την έναρξη της Σύμβασης, ο Ανάδοχος θα γνωστοποιήσει γραπτώς στην Αναθέτουσα Αρχή τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας. Για τους σκοπούς της γνωστοποίησης, ή σε περίπτωση τροποποίησης του τραπεζικού λογαριασμού κατά τη διάρκεια ισχύος της Σύμβασης, ο Ανάδοχος πρέπει να χρησιμοποιήσει το έντυπο που παρατίθεται στο Προσάρτημα των Εγγράφων Διαγωνισμού (έντυπο 3). Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.
2. Οι πληρωμές θα γίνονται σε ευρώ από την Αναθέτουσα Αρχή, με την προσκόμιση των πιο κάτω:
3. Τιμολόγιο παροχής υπηρεσιών στο τέλος κάθε μήνα, που εκδίδει ο Ανάδοχος,
4. Μηνιαίο παρουσιολόγιο παροχής υπηρεσιών
5. Αντίγραφα των περιεχομένων των ατομικών φακέλων, για τα περιστατικά για τα οποία ζητείται αμοιβή.
6. Παρουσιολόγιο πελατών στο τέλος του μήνα

Πρότυπα έντυπα για τα πιο πάνω θα δοθούν στον Ανάδοχο από την Αναθέτουσα Αρχή με την έναρξη της Σύμβασης.

# 

# ΑΡΘΡΟ 11: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ

1. Η παρακολούθηση και ο έλεγχος εκτέλεσης της Σύμβασης καθώς και η παραλαβή του Αντικειμένου της Σύμβασης γίνεται από Λειτουργό Νεολαίας που καθορίζει το Διοικητικό Συμβούλιο του ΟΝΕΚ.
2. Στο πλαίσιο αυτό, οι αρμοδιότητές της αφορούν

(α) την έγκαιρη παροχή κατευθύνσεων στον Ανάδοχο.

(β) τον έλεγχο ανταπόκρισης του αναδόχου προς τις Συμβατικές του υποχρεώσεις, όπως αυτές απορρέουν από τους ειδικούς όρους που περιλαμβάνονται τα έγγραφα του διαγωνισμού.

(γ) τη συμβατική επίβλεψη, τη διατύπωση παρατηρήσεων και ενστάσεων και την πρόταση προς τα αρμόδια όργανα για την έκδοση εντολής πληρωμής προς τον Ανάδοχο.

# 

# ΑΡΘΡΟ 12: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ

1. Η Αναθέτουσα Αρχή δικαιούται, με γραπτή προειδοποίηση στον Ανάδοχο, να αναστείλει μέρος ή όλες τις πληρωμές, αν ο Ανάδοχος αθετήσει οποιουσδήποτε όρους της Σύμβασης ή δεν έχει ανταποκριθεί στις υποχρεώσεις του.
2. Αν οι συνθήκες που αναφέρονται στο πιο πάνω εδάφιο συνεχιστούν για δεκατέσσερις (14) ημέρες από την ημερομηνία της προειδοποίησης, τότε η Αναθέτουσα Αρχή θα δύναται, αν το επιθυμεί, να τερματίσει τη Σύμβαση με γραπτή προειδοποίηση προς τον Ανάδοχο, 15 (δεκαπέντε) ημερών.
3. Η Αναθέτουσα Αρχή μπορεί να τερματίσει τη Σύμβαση με γραπτή προειδοποίηση προς τον Ανάδοχο 15 (δεκαπέντε) ημερών, σε περίπτωση αδικαιολόγητης απουσίας από τα καθήκοντά του, που απορρέουν από τη Σύμβαση, χωρίς την εκ των προτέρων έγκριση της Αναθέτουσας Αρχής.
4. Με τη λήψη γραπτής προειδοποίησης για τερματισμό της Σύμβασης, ο Ανάδοχος θα πάρει άμεσα μέτρα για τερματισμό της Σύμβασης, για σκοπούς μείωσης των συνεπαγόμενων δαπανών στο ελάχιστο.
5. Ο Ανάδοχος δύναται να τερματίσει τη Σύμβαση με γραπτή προειδοποίηση 60 ημερών, και να υποβάλει γραπτώς προς την Αναθέτουσα Αρχή τους λόγους τερματισμού και εισηγήσεις για τη διευθέτηση των εκκρεμοτήτων του (υπηρεσίες / παραδοτέα), μέχρι τον τερματισμό της Σύμβασης.
6. Με τον τερματισμό της Σύμβασης καμιά πληρωμή δεν οφείλεται στον Ανάδοχο, εκτός για υπηρεσίες που εκτελέστηκαν ικανοποιητικά πριν την ημερομηνία τερματισμού της Σύμβασης και για υπηρεσίες που συντρέχουν για τον ομαλό τερματισμό της Σύμβασης.
7. Σε κάθε περίπτωση όπου η Αναθέτουσα Αρχή δικαιούται αποζημιώσεις, μπορεί να τις αφαιρέσει από οποιαδήποτε οφειλόμενα προς τον Ανάδοχο ποσά
8. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

# 

# ΑΡΘΡΟ 13: ΕΦΑΡΜΟΣΤΕΟ ΔΙΚΑΙΟ

1. Η παρούσα Σύμβαση διέπεται και ερμηνεύεται αποκλειστικά με βάση το Δίκαιο της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

# ΑΡΘΡΟ 14: ΤΡΟΠΟΠΟΙΗΣΕΙΣ

1. Τροποποίηση ή αλλαγή της παρούσας μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων στην παρούσα μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο και υπογραφείσα την **<ημέρα>**, **<--/--/2016>**.

**Εκ μέρους και για λογαριασμό της Αναθέτουσας Αρχής:**

|  |  |
| --- | --- |
| Υπογραφή:  ............................................  Τίτλος:  ...................................................  Όνομα:  .................................................. | Μάρτυρες:  1.  Υπογραφή: .............................................    Όνομα: ..................................................  2.  Υπογραφή: .............................................    Όνομα: ................................................. |

**Εκ μέρους και για λογαριασμό του Αναδόχου:**

|  |  |
| --- | --- |
| Υπογραφή:  .............................................  Τίτλος:  ..................................................  Όνομα:  .................................................. | Μάρτυρες:  1.  Υπογραφή: .............................................  Όνομα: ..................................................  2.  Υπογραφή: .............................................  Όνομα: ................................................. |

**ΠΑΡΑΡΤΗΜΑ**

**ΕΝΤΥΠΟ 1**

|  |
| --- |
| **ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΤΟΝ ΔΙΑΓΩΝΙΣΜΟ Α/Α 06/2016 ΓΙΑ ΑΓΟΡΑ ΥΠΗΡΕΣΙΩΝ ΑΠΟ ΕΓΓΕΓΡΑΜΜΕΝΟΥΣ ΨΥΧΟΛΟΓΟΥΣ ΓΙΑ ΠΑΡΟΧΗ ΥΠΗΡΕΣΙΩΝ ΣΤΙΣ Σ.Υ. ΠΡΟΤΑΣΗ ΤΟΥ ΟΝΕΚ** |

|  |  |  |
| --- | --- | --- |
| **ΠΡΟΣΩΠΙΚΑ ΣΤΟΙΧΕΙΑ ΕΝΔΙΑΦΕΡΟΜΕΝΟΥ** | | |
| Επώνυμο: | | Όνομα: |
| Τηλέφωνο: | | Φαξ: |
| e-mail: | |  |
| Διεύθυνση αλληλογραφίας: | |  |
| Τ.Κ: | |  |
| Αρ. Ταυτότητας: | | Α.Κ.Α. |
|  | |  |
| **ΣΥΜΠΛΕΓΜΑ ΓΙΑ ΤΟ ΟΠΟΙΟ ΥΠΟΒΑΛΛΕΤΑΙ Η ΑΙΤΗΣΗ** | | |
|  | Σύμπλεγμα επαρχιών Λευκωσίας – Λάρνακας & Αμμοχώστου | |
|  | Σύμπλεγμα επαρχιών Λεμεσού & Πάφου | |
| Σε περίπτωση που ο υποψήφιος επιθυμεί να συμπεριληφθεί και στα δύο Μητρώα, παρακαλείται όπως δηλώσει τη σειρά προτίμησής του βάζοντας στα τετραγωνάκια τον αριθμό 1 για την πρώτη προτίμηση και τον αριθμό 2 για τη δεύτερη. | | |

**ΕΚΠΑΙΔΕΥΣΗ**

|  |  |  |  |  |
| --- | --- | --- | --- | --- |
| **Εκπαιδευτικό Ίδρυμα / Οργανισμός** | **Περίοδος Φοίτησης** | | **Πτυχίο / Δίπλωμα που αποκτήθηκε** | **Βαθμός** |
| **Από** | **Μέχρι** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **Γλώσσες:** Αναφέρετε ικανότητα σε κλίμακα από 1 έως 5 (1 = άριστα, 5 = ελάχιστα)

|  |  |  |  |  |
| --- | --- | --- | --- | --- |
| **Γλώσσα** | Ανάγνωση | Γραφή | Ομιλία | Πιστοποιητικό που αποκτήθηκε (π.χ. GCE) |
|  |  |  |  |  |
|  |  |  |  |  |
|  |  |  |  |  |

1. **Άλλες ικανότητες:** (π.χ. γνώση Η/Υ κλπ.) …………………………………………

……………………………………………………………………………………………

……………………………………………………………………………………………

**ΕΠΑΓΓΕΛΜΑΤΙΚΗ ΕΜΠΕΙΡΙΑ**

|  |  |  |  |  |
| --- | --- | --- | --- | --- |
| **Επιχείρηση / Οργανισμός** | **Περίοδος** | | **Θέση** | **Τίτλος θέσης ή συνοπτική περιγραφή Καθηκόντων \*** |
| **Από**  **(Μήνας/Έτος)** | **Μέχρι**  **(Μήνας/Έτος)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*\*Εδώ να δοθεί μόνο ο τίτλος και μια συνοπτική περιγραφή καθηκόντων. Αναλυτική περιγραφή των καθηκόντων κατά τρόπο που να φαίνεται η συνάφεια με τις ζητούμενες υπηρεσίες, ο βαθμός εμπλοκής και ευθύνης και τα στοιχεία εργοδότη θα πρέπει να φαίνονται στα συνοδευτικά αποδεικτικά έντυπα.*

**Σημειώστε με (Χ) εάν ισχύει ένα από τα πιο κάτω και συμπληρώστε ανάλογα:**

|  |  |
| --- | --- |
| Κατέχω θέση Υπαλλήλου στο Δημόσιο ή ευρύτερο Δημόσιο Τομέα ως Μόνιμος, Μόνιμος επί δοκιμασία, Έκτακτος, Ωρομίσθιος, Εποχικός, ………………………. (άλλο) και θα έχω εξασφαλίσει την απαραίτητη έγκριση για ιδιωτική απασχόληση βάσει του άρθρου 65 περί Δημόσιας Υπηρεσίας Νόμων**.**  **(Η σχετική έγκριση θα προσκομισθεί κατά την υπογραφή του Συμβολαίου)** |  |
| Κατέχω θέση Εκπαιδευτικού Λειτουργού και θα έχω εξασφαλίσει την απαραίτητη έγκριση για ιδιωτική απασχόληση βάσει του άρθρου 54 των περί Δημόσιας Εκπαιδευτικής Υπηρεσίας Νόμων όπως επίσης και την σχετική εγκύκλιο με ημερομηνία 02/02/2012 (Αρ. Φακ. 15.6.16).  **(Η σχετική έγκριση θα προσκομισθεί κατά την υπογραφή του Συμβολαίου)** |  |

**ΣΗΜΕΙΩΣΗ:** **Άδεια εργοδότη στην περίπτωση Δημοσίου Υπαλλήλου / Εκπαιδευτικού Λειτουργού κλπ πρέπει απαραιτήτως να προσκομιστεί κατά την υπογραφή του συμβολαίου.**

**Δηλώνω υπεύθυνα ότι:**

* Έχω ενημερωθεί για τις πρόνοιες του άρθρου 11 του περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου Αρ. 138(Ι)/2001 και συγκατατίθεμαι, σύμφωνα με το άρθρο 5(1) του Νόμου αυτού, όπως το Υπουργείο Παιδείας και Πολιτισμού συμπεριλάβει στα αναγκαία για τους σκοπούς εφαρμογής της νομοθεσίας της αρχεία τα ατομικά μου στοιχεία προσωπικού χαρακτήρα που περιλαμβάνω στο παρόν έντυπο. Επίσης αποδέχομαι την χρήση ΜΟΝΟ του αριθμού της ταυτότητας μου και την σειρά κατάταξης μου στην ανακοίνωση των αποτελεσμάτων.
* Οι πιο πάνω πληροφορίες είναι ακριβείς και αληθείς. Σε περίπτωση εσκεμμένης ανακρίβειας η Εκδήλωση Ενδιαφέροντός μου θα απορριφθεί. Σε περίπτωση όπου υπογράψω σύμβαση και μετά διαπιστωθεί εσκεμμένη ανακρίβεια τότε θα διακοπεί άμεσα το συμβόλαιο μου και δεν θα μπορώ να διεκδικήσω τα δεδουλευμένα μου.
* Έχω μελετήσει προσεκτικά και έχω κατανοήσει όλους τους όρους του παρόντος διαγωνισμού και τους οποίους αποδέχομαι.
* Η παρούσα Εκδήλωση Ενδιαφέροντος συνοδεύεται από όλα τα απαραίτητα πιστοποιητικά με τα οποία τεκμηριώνεται η πρακτική μου εμπειρία, τα ακαδημαϊκά μου προσόντα κ.ο.κ. Κατανοώ ότι τυχόν ελλείψεις πιστοποιητικών του Πανεπιστημιακού μου Τίτλου και της πολύ καλής γνώσης της Ελληνικής Γλώσσας, της πολύ καλής γνώσης της Αγγλικής Γλώσσας, του Πιστοποιητικού Εγγραφής μου στο ΣΕΨ ή του Εντύπου 1 θα οδηγήσουν στην ΑΜΕΣΗ απόρριψη της Εκδήλωσης Ενδιαφέροντος μου. Τυχόν ελλείψεις σε άλλα πιστοποιητικά δεν θα πιστώνονται μονάδες κατά τη διαδικασία της αξιολόγησης.

**Υπογραφή:………………………………………**

**Ημερομηνία: ……………………………………..**